b'\n_START_ARTICLE_\nKaarlo Kairisto\n_START_PARAGRAPH_\nKaarlo Mooses Kairisto, vuoteen 1906 Vahlsten (26. marraskuuta 1881 Masku \xe2\x80\x93 29. maaliskuuta 1954 Masku) oli kunnallisneuvos, opettaja, p\xc3\xa4\xc3\xa4toimittaja ja yritysjohtaja.\n_START_SECTION_\nHenkil\xc3\xb6historia\n_START_PARAGRAPH_\nKairiston vanhemmat olivat maanviljelij\xc3\xa4 Johan Vahlsten ja Karoliina Rosten. H\xc3\xa4nen ensimm\xc3\xa4inen puolisonsa 1906\xe2\x80\x931916 oli Alma Aleksandra Rauvola ja toinen vuodesta 1918 Martta Matilda Juva. Kairisto valmistui kansakoulun opettajaksi 1907 ja toimi sen j\xc3\xa4lkeen opettajana vuoteen 1945 saakka. Turunmaan p\xc3\xa4\xc3\xa4toimittaja h\xc3\xa4n oli 1934\xe2\x80\x931952 ja Varsinais-Suomen S\xc3\xa4hk\xc3\xb6 Oy:n toimitusjohtaja vuodesta 1927. H\xc3\xa4n osallistui my\xc3\xb6s Maskun kunnallisel\xc3\xa4m\xc3\xa4\xc3\xa4n, toimien muun muassa kunnanvaltuuston puheenjohtajana yli 30 vuotta, 1919\xe2\x80\x931950.'